CMRU .td_uid_2_611bcb2fe389d_rand.td-a-rec-img{text-align:left}.td_uid_2_611bcb2fe389d_rand.td-a-rec-img img{margin:0 auto 0 0} L-immaniġġjar tat-traffiku mill-pulizija waqt li jkun għaddej xi xogħol ta' kostruzzjoni jew meta jkun hemm xi triq magħluqa jew xi aċċess ristrett normalment isir mill-uffiċjali tal-LESA jew ta' Transport Malta. Dan ingħad minn kelliem għall-korp tal-Pulizija f'risposta għall-mistoqsijiet ta' Newsbook.com.mt dwar ir-reazzjoni tal-unjins tal-pulizija, il-Police Officers' Union (POU) u l-Malta Police Union (MPU), li ddikjaraw li huma kontra deċiżjoni li ttieħdet mill-Korp tal-Pulizija sabiex ma jibqax jiġi offrut is-servizz ta' mmaniġġjar tat-traffiku. Minn naħa tal-Korp tal-Pulizija, fir-risposti lil din il-kamra tal-aħbarijiet, il-korp qed jintalab jagħmel xogħol ieħor, b'mod partikolari b'rabta mal-infurzar tar-regoli b'rabta mal-pandemija tal-COVID-19. F'żewġ stqarrijiet separati, iż-żewġ unjins qalu li s-servizz tal-immaniġjar tat-traffiku kien mezz biex il-membri tagħhom jaħdmu sigħat żejda u jdaħħlu iżjed flus għall-familji tagħhom. Minn naħa tal-Korp ġie spjegat li madwar 80 uffiċjal tal-Pulizija fil-ġimgħa jintalbu jagħmlu sahra f'Paceville minbarra talbiet għal sahra oħra fosthom minħabba l-infurzar tar-regoli tal-COVID-19. Il-kelliem għall-Korp tal-Pulizija sostna li matul ix-xahar ta' Lulju, 660 uffiċjali tal-Pulizija għamlu 58,168.50 siegħa s'sahra u dawn is-sigħat inħadmu minn uffiċjali li kienu lesti li jaħdmu barra l-ħin tax-xogħol tagħhom. Ġie spjegat lil Newsbook.com.mt li kieku dawn is-sigħat tqassmu b'mod ugwali ma kulħadd kull uffiċjal kien jaħdem 90 siegħa f'sahra f'xahar wieħed biss iżda din mhix l-użanza hekk kif l-uffiċjal tal-Pulizija jagħżlu huma kemm jaħdmu sigħat f'sahra, f'liema ġranet u ħin. Minn naħa tagħhom il-POU u l-MPU qed jitolbu li d-deċiżjoni tkun irtirata, u jekk dan ma jseħħx, il-POU mhijiex teskludi li toħroġ xi direttivi. Il-pulizija mhux se jibqgħu jimmaniġġjaw it-traffiku; l-unjins kontra .td_uid_3_611bcb2fe3b99_rand.td-a-rec-img{text-align:left}.td_uid_3_611bcb2fe3b99_rand.td-a-rec-img img{margin:0 auto 0 0}